Luengas iliricas

As luengas iliricas son un grupo de luengas indoeuropeas fabladas por os pueblos ilirios en os Balcans occidentals y por os mesapios en a rechión italica de Pulla.

Tradicionalment s'ha creyito que l'albanés ye a unica luenga supervivient d'ista branca. Sindembargo como l'albanés ye "satem" y o ilirico "centrum" prene importancia a teoría alternativa de l'orichen daco de l'albanés.

Tamién bels filologos espanyols han quiesto explicar por as luengas iliricas ciertos toponimos indoeuropeus presents en a Peninsula Iberica y que no pueden ser explicatos por o celta, por eixemplo Pallantia (actual Palencia). Dende ixe punto de vista considerarían a los portadors d'os Campos d'Urnas como ilirios. Actualment remontar estos elementos lingüisticos a los ilirios u a los ligurs ye una hipotesi desestimata porque consideran que ye mes fácil explicar-los como correspondients a una fase indoeuropea anterior a la formación d'a branca celtica d'as luengas indoeuropeas.

*